दिन-रात के तापमान में 8 डिग्री का अंतर; 5 जुलाई से बारिश के आसार
Punjab Weather Latest News Update; [Aaj 3 July Ka 
Mausam Kaisa Rahega] - पंजाब में सुस्त मानसून के कारण लगातार रात के तापमान में बढ़ोतरी हो रही है। दिन और रात के तापमान में मात्र अब 8 डिग्री का अंतर रह गया है, जिससे उमस बढ़ रही है।
पंजाब में सुस्त मानसून के कारण लगातार रात के तापमान में बढ़ोतरी हो रही है। दिन और रात के तापमान में मात्र अब 8 डिग्री का अंतर रह गया है, जिससे उमस बढ़ रही है। औसतन 2 डिग्री की बढ़ोतरी देखने को मिली है। यह तापमान समान्य से 2.5 डिग्री अधिक दर्ज किया गया है।
मौसम विभाग के अनुसार, आज भी पंजाब में बारिश के आसार न के बराबर हैं, लेकिन ट्राईसिटी में हलकी बारिश हो सकती है। रविवार को चंडीगढ़ में 1.4 MM और मोहाली में 1MM बारिश दर्ज की गई। आज भी इसी इलाके में छींटे पड़ सकते हैं।
बुधवार से बारिश के आसार
बढ़ रही गर्मी से पंजाब के लोगों को जल्द आराम मिलता दिख रहा है। मंगलवार भी पंजाब का तापमान बढ़ेगा और उमस सताएगी, लेकिन बुधवार से पंजाब भर में बारिश के आसार बन रहे हैं। जिससे एक बार फिर तापमान में कमी देखने को मिलेगी। तापमान में 5 डिग्री तक कमी देखी जाएगी।
फसलों के लिए मौसम सही नहीं
बीते 2 महीनों से जो मौसम बना हुआ है, वे फसलों के लिए सही नहीं है। जून महीने में बेमौसमी बारिश देखने को मिली। जिससे पंजाब का तापमान जो 47 डिग्री तक पहुंच जाता है, वे कुछ दिनों के लिए ही 42 डिग्री तक पहुंचा। जुलाई महीने में भी उमस परेशान कर रही है, लेकिन तापमान में खास बढ़ोतरी (42 से 45 डिग्री) तक देखने को नहीं मिल रही।
इसका असर किसानों की फसलों पर देखने को मिलेगा। इस मौसम में धान की चुनाई चल रही है, लेकिन गर्मी कम पड़ने से पैदावार पर असर दिखेगा। वहीं सब्जियों के खराब होने के भी आसार बन रहे हैं। जिससे आने वाले समय में महंगाई देखने को मिलेगी।
आज 38 के पार होगा पारा
पंजाब में बीते दो-तीन दिनों से सुस्त हुए मानसून के कारण गर्मी बढ़ रही है। आज पंजाब के अधिकतर शहरों का तापमान 38 के पार पहुंच सकता है। वहीं, आज पंजाब में कहीं भी बारिश के आसार नहीं बन रहे।
अमृतसर- जिले में न्यूनतम तापमान 30.2 डिग्री दर्ज किया गया। यह तापमान समान्य से 4.4 डिग्री अधिक है। वहीं बारिश के आज और कल कोई आसार नहीं है। अधिकतम तापमान 38 डिग्री तक पहुंचेगा।
जालंधर- जिले में न्यूनतम तापमान 29 डिग्री के करीब दर्ज किया गया, शाम तक यह तापमान 37 डिग्री के करीब रह सकता है। वहीं बारिश के कोई आसार नहीं हैं।
लुधियाना- जिले में न्यूनतम तापमान 28.8 डिग्री दर्ज किया गया, हो समान्य से 2.2 डिग्री अधिक है। वहीं, बीते दिन से यह तापमान 3.3 डिग्री अधिक है। आज का अधिकतम तापमान 38 डिग्री रिकार्ड किया जाएगा।